钦定古今图书集成/明伦汇编/闺媛典/第269卷 > 皇清二 > 檀池公妻王氏
## 钦定古今图书集成/明伦汇编/闺媛典/第269卷 > 皇清二 > 檀池公妻王氏

按《故城县志》：王氏，檀池公妻。性至孝，适檀池，躬自纺绩，以佐滫瀡，三十馀年，始终无二。姑安氏病危，吁天求代，遭兵变，家人咸奔匿，泣曰：“姑在床褥，奈何？为自全计，宁死无贻恨。” 贼至，欲加害。

具诉以实，贼义而释之。姑没，哭泣失明。抚二子桢、梅，不使废学。后以“梅贵” ，赠“淑人。” 顺治八年，卒。